Lav et referat af nedenstående tekst:

Tekst:
I et enkelt døgn har politidirektøren i Nordjyllands Politi givet grønt lys for, at betjente i et afgrænset område i Aalborg kan rode folk i lommerne, som de har lyst. Årsagen til den kortvarige oprettelse af en visitationszone er ifølge politiet selv, at rockergruppen Bandidos lørdag holder jubilæumsfest i Aalborg. I den forbindelse forventer politiet et større antal rygmærkede motorcyklister i området og frygter, at de medbringer ulovlige våben. - I den seneste tid er der på landsplan fundet våben i miljøet omkring Bandidos, og i maj 2008 fandt politiet i Aalborg flere knive og en skarpladt pistol i forbindelse med, at politiet blev tilkaldt til uoverensstemmelser mellem Bandidos-relaterede personer og personer fra Brønderslev-området, lyder det i en pressemeddelelse. I påsken sidste år var der et lignende træf i området. Det resulterede ifølge politiet i flere voldsepisoder i Jomfru Ane Gade, hvor én blev stukket ihjel og to andre alvorligt skadede af knivstik. Den lejlighedsvise visitationszone gælder kun fra lørdag 28. juni kl. 12.00 til samme tid om søndagen. Området dækker en firkant omkring Th. Olesen Løkkens Vej og ned til krydset ved Thøger Larsens Vej/Hobrovej. Herfra forsætter zonen frem til krydset Hobrovej/Johan Skjoldborgs Vej/Stationsmestervej og videre ad Johan Skjoldborgs Vej til Digtervejen, før det afgrænsede område drejer tilbage til Thøger Larsens Vej og udgangspunktet. /ritzau/

Referat:
Politiet i Aalborg har oprettet visitationszone i området,
hvor rockergruppen Bandidos skal holde jubilæumsfest lørdag. Ved det seneste store træf blev flere stukket med knive